През 1927 г. съдружниците Георги Фингов и Димо Ничев стават поръчители на руския предприемач Шурунов за изграждане на тунели по железопътната линия Раковски – Хасково – Кърджали. Година по-късно Южна България е срината от катастрофалното Чирпанско земетресение, което довежда предприемача до фалит. Поръчителите му загубват цялото си състояние. Семейната къща на арх. Ничев е продадена за поръчителства на тогавашния финансов министър Кирил Гунев и е национализирана след 9 септември 1944 г.